MLDataScientist/Wikipedia-uzbek-2024-05-01 huggingface dataset:
Ayazma masjidi

Ayazma masjidi () – Turkiyaning Istanbul shahri, Üsküdar tumani, Bosforga qaragan tepalik yonbagʻrida joylashgan masjid. Bino Usmonli imperiyasi sultoni Mustafo III topshirigʻiga koʻra 1757–1761-yillarda qurilgan. Inshoot XVIII asrda keng tarqalgan Usmonli meʼmorchiligining barokko uslubida yaratilgan eng yaxshi masjid namunasidir.

Tarixi 
Usmonli imperiyasi sultoni Usmon II ning vorisi va Ahmad III ning oʻgʻli sulton Mustafo III (hukmronligi 1757–1774) oʻzining uzoq hukmronligi davomida Mahmud I davrida joriy etilgan Usmonli meʼmorchiligi barokko uslubini oʻzida aks ettiruvchi koʻplab qurilish ishlari bilan shugʻullangan. Ayazma masjidi shunday turdagi qurilishlarning birinchisi boʻlib, onasi Mihrishah Xotun sharafiga bunyod etilgan. Qurilish ishlari 1757–1758-yillarda boshlangan va 1760–1761-yillarda yakuniga yetgan. Ayazma masjidi meʼmorining shaxsi tasdiqlanmagan, ammo ayrim ilmiy manbalarga koʻra, meʼmorning ismi Mehmed Tohir boʻlib, keyinchalik 1761-yildan 1784-yilgacha imperator bosh meʼmori boʻlib xizmat qilgan. Mustafo III keyinchalik Istanbulning Fotih tumanidagi kattaroq imperator masjidi – Laleli masjidi qurilishiga ham bosh boʻlgan. 2022-yilning avgust oyida Ayazma masjidi uzoq davom etgan restavratsiya ishlaridan soʻng namozxonlar uchun ochib qoʻyilgan.

Arxitekturasi 
Ayazma masjidi Nuruosmaniye masjidining kichikroq shakldagi nusxasi hisoblanadi. Masjidning asosiy binosi bir gumbazli namozxonadan iborat boʻlib, uning yon tomonida minora joylashgan. Masjidning mehrob va minbari barokko uslubida ishlangan oʻymakor toshlar bilan bezatilgan. Ayazma masjidining oʻchami Nuruosmaniyedan kichikroq boʻlsa-da, binoning ayrim qismlari undan balandroq oʻlchamda bunyod etilgan. Ayazma masjidi boshqalardan, asosan, keng yarim doira zinapoya orqali chiqiladigan, besh ravoqli ayvondan iborat old fasadining oʻziga xos joylashuvi bilan ajralib turadi. Masjid qurilishida foydalanilgan bunday uslub 1756-yilda Aydin shahrida ancha kichikroq qilib qurilgan zamonaviy Jihanogʻlu masjidiga oʻxshaydi.

Ayazma masjididagi XVIII asr meʼmorchilik sanʼatini oʻzida aks ettiruvchi mashhur elementlardan biri binoning tashqi qismida toshdan oʻyib ishlangan bir nechta kichik qush uyalaridir. Binoga bunday qush uyalari bilan ishlov berish oldingi asrlarda paydo boʻlgan, ammo barokko uslubi bilan ularga yanada ishlov berilgan. Odatda, diniy va fuqarolik binolarining tashqi koʻrinishiga aynan shunday qush uyalari biriktirilgan.

Manbalar

Adabiyotlar 

 
 
 
Koordinatalar Vikimaʼlumotlarda
Masjidlar
Turkiyadagi masjidlar
Istanbuldagi masjidlar
Wolfgang Sobotka

Volfgang Sobotka (1956-yil 5-oktabrda tug'ilgan Vaidhofen an der Ybbs) avstriyalik o'qituvchi, dirijyor va siyosatchi. Avstriya Xalq partiyasi 20 yil 2017 dekabrdan beri Avstriya milliy Kengashining prezidenti bo'lgan (RKVP).

Havolalar 

 ↑ 1 2 Wer ist Wer
 ↑ 1 2 3 4 5 Lebenslauf Mag. Wolfgang Sobotka (австр.) — Bundesministerium für Inneres.
 ↑ Wolfgang Sobotka // Brockhaus Enzyklopädie (нем.) / Hrsg.: Bibliographisches Institut & F. A. Brockhaus, Wissen Media Verlag
 ↑ Перейти обратно:1 2 3 Czech National Authority Database
 ↑ Mag. Wolfgang Sobotka, Biografie (нем.). www.parlament.gv.at. Дата обращения: 26 июля 2021.Архивировано 16 сентября 2021 года.
Christoph Grabenwarter

Kristof Grabenvarter (1966-yil 4-avgustda tugʻilgan) avstriyalik yuridik olim va professor, hozirda Konstitutsiyaviy sud raisi sifatida xizmat qilmoqda.

Manbalar 

1966-yilda tugʻilganlar
Avstriya Konstitutsiyaviy sud raislari
Christine Schwarz-Fuchs

Christine Shvarts-Fuchs (N. R. Shvarts; tug'ilgan 1974-yil 24-iyun) Avstriya xalq partiyasi avstriyalik siyosatchi hisoblanadi. 2022-yil 1-yanvarida Federal Kengash rahbari etib saylandi.

Manbalar 

Avstriyalik siyosatchilar
Mukammal raqobat

Mukammal raqobat – faoliyat koʻrsatish uchun toʻsiq mavjud boʻlmagan, barcha sotuvchilar teng sharoitda savdo qiluvchi bozor turi. Mukammal raqobat sharoitida hech bir bozor subyekti narxga taʼsir eta olmaydi deb qaraladi. Firmalarning chekli xarajati tarmoqdagi narxga teng boʻlganida, ular maksimal foyda olishadi.

Aynan mukammal raqobat sharoitida jamiyat farovonligi maksimal boʻladi deb qaraladi.

Model shartlari 

Mukammal raqobat xususiyatlari:
 Bozorda juda koʻp ishlab chiqaruvchilar mavjudligi va bozorga kirish toʻsiqlarining yoʻqligi;
 Barcha firmalarning bir xil tovarni sotishi;
 Bozorda oʻrnatilgan narxga isteʼmolchi ham firma ham taʼsir koʻrsata olmasligi;
 Bozorda ishtirok etuvchi subyektlar bozor haqida barcha maʼlumotga ega ekanliklari (simmetrik axborot).

Manbalar

Adabiyotlar 

 
 
 

Iqtisodiyot
Rustam Yatimov

Rustam Boborahimovich Yatimov (,  ; 1998-yil 13-iyul) – Rossiyada tugʻilgan tojikistonlik professional futbolchi, "Istiqlol" klubida oʻynaydi.

Faoliyati

Klub 
2016-yilning 26-fevralida Nijniy Novgorod Yatimovni 2015-2016-yilgi mavsumning qolgan qismi uchun kattalar tarkibiga roʻyxatdan oʻtkazdi.

2017-yilning 24-fevral kuni Dushanbening "Istiqlol" klubi Yatimov bilan 5 yillik shartnoma imzolaganini eʼlon qildi. 2017-yilning 5-iyulida Yatimov Rossiyadagi sobiq jamoasi „Nijniy Novgord“ klubiga qaytish istagi tufayli „Istiqlol“ klubi tomonidan oʻzaro kelishuvga koʻra qoʻyib yuborilgan edi. 2018-yilning 23-iyulida Yatimov 2020-yil oxirigacha shartnoma imzolab, „Istiqlol“ klubiga qaytdi.

Terma jamodagi faoliyati 
Yatimov 2019-yilning 7-iyun kuni Afgʻonistonga qarshi oʻyinda (1:1) kattalar safida debyut qilgandi.

Faoliyat statistikasi

Klub

Xalqaro 

2023-yil 21-noyabrda oʻtkazilgan oʻyindagi aniq statistika

Yutuqlar 

 Istiqlol

 Tojikiston Oliy ligasi (5): 2018, 2019, 2020, 2021, 2022

 Tojikiston kubogi (3): 2018, 2019, 2022
 Tojikiston Superkubogi (4): 2019, 2020, 2021, 2022

 Tojikiston

 Qirol kubogi : 2022

Manbalar

Havolalar 

 

1998-yilda tugʻilganlar
Yashayotgan insonlar
Erkak futbol darvozabonlari
Tojikistonlik erkak futbolchilar
Istiqlol Dushanbe klubi futbolchilari
Manuchehr Jalilov

No local image but image on Wikidata

Manuchehr Nasrulloyevich Jalilov (, , ; 1990-yil 27-sentyabr) – tojikistonlik professional futbolchi, „Istiqlol“ klubida hujumchi sifatida oʻynaydi.

Klub faoliyati 
2015-yilgi mavsum boshlanishidan oldin Jalilov Tojikiston ligasining amaldagi chempioni „Istiqlol“ klubiga oʻtdi. Jalilovning „Istiqlol“ klubidagi birinchi mavsumi yakunida u ligada gʻolib chiqdi va bu jarayonda Liganing eng yaxshi toʻpurari va yilning eng yaxshi oʻyinchisi boʻldi.

2017-yil dekabrida Djalilov Indoneziyaning 1-liga vakili „Srivijaya“ bilan bir yillik shartnoma imzolagani, Srivijaya bilan 2017-yil 17-dekabrda kelishini tasdiqlagani, „Istiqlol“ esa 2018-yilning 4-yanvarida ketishi haqida mish-mishlar tarqaldi.

2019-yilgi mavsum yakunida Persebaya Surabaya jamoasini tark etganidan soʻng, Jalilov „Istiqlol“ jamoasi uchun 2020-yildagi ilk oʻrtoqlik uchrashuvida maydonga tushdi va 2020-yil 9-yanvarda „Qoʻqon 1912“ klubiga 2:1 hisobida magʻlub boʻldi.

Xalqaro martaba 
Jalilov 2007-yilgi FIFA U-17 Jahon chempionatida Tojikiston U17 futbol jamoasi aʼzosi boʻlgan, 2011-yilning 2-sentyabrida Oʻzbekistonga qarshi oʻyinda kattalar safida debyut qilgan.

Shaxsiy hayot 
2023-yil sentabrida Jalilov ogʻir xastalik bilan Moskvadagi kasalxonaga yotqizilgani xabar qilingan edi.

Faoliyat statistikasi

Klub

Xalqaro 
2023-yil 17-iyun kuni oʻtkazilgan oʻyindagi aniq statistika

 Scores and results list Tajikistanʼs goal tally first.

Yutuqlar 
Istiqlol

 Tojikiston ligasi : 2015, 2016, 2017, 2020, 2021, 2022
 Tojikiston kubogi : 2016, 2022
 Tojikiston Superkubogi : 2015, 2016, 2020, 2021, 2022

Shriwijaya

 Sharqiy Kalimantan gubernatori kubogi : 2018
 Indoneziya Prezidenti kubogi uchinchi oʻrin: 2018

Persebaya Surabaya

 Indoneziya Prezidenti kubogi sohibi: 2019

Individual

 Tojikistonning eng yaxshi toʻpurari : 2015, 2016, 2021, 2022
 Tojikistonning eng yaxshi futbolchisi : 2015, 2016
 OFK kubogi eng qimmat futbolchisi : 2017
 Indoneziya Prezidenti Kubogining eng yaxshi toʻpurari: 2019 (ulashgan)

Manbalar

Havolalar 

 
 
 
1990-yilda tugʻilganlar
Yashayotgan insonlar
Futboldagi erkak hujumchilar
Tojikistonlik erkak futbolchilar
Liga 1 (Indoneziya) futbolchilari
Tojikiston Oliy Ligasi futbolchilari
FC Neftekhimik Nizhnekamsk futbolchilari
FC Lokomotiv Moskva futbolchilari
Istiqlol Dushanbe klubi futbolchilari
Indoneziyadagi chet ellik erkak futbolchilari
Rossiyadagi chet ellik erkak futbolchilar
Narxlar jangi

Narxlar jangi – bozor raqobati sharoitida paydo boʻlgan davomiy narxlar pasayishini ifodalab beruvchi iqtisodiy atama.

Qisqa muddatda narxlar jangi sababli isteʼmolchilar tovar va xizmatlarni ancha past narxda sotib olish narxiga ega boʻlishadi. Lekin, uzoq muddatda narxlar jangi sababli firma ushbu tarmoqdan ketishi mumkin. Bunday sharoitda bozorda qolgan kam sonli firmalar (yoki firma) narx ustidan maʼlum darajadagi hukmronlikka ega boʻlishadi.

Yuzaga kelish sabablari 

Narxlar jangi yuzaga kelishining asosiy sabablari:

 Oligopoliya;

 Demping narxlar;

 Bozorga yangi firmaning qoʻshilishi.

Narxlar jangi holatlari 

Narxlar jangi koʻp tarmoqlarda uchraydi. Adabiyotlarda uning energetika, telekommunikatsiyalar, avtomobil sanoati va aviareyslar tarmoqlarida uchrashi keltirilgan.

Manbalar 

 Iqtisodiyot
Adaptiv kutilmalar

Adaptiv kutilmalar – kishilarning kelajakdagi kutilmalarining oʻtgan davrda sodir boʻlgan hodisalar asosida shakllanishi. Masalan, kelajakda sodir boʻluvchi inflyatsiya darajasining oʻtgan yillardagi inflyatsiya darajasiga koʻra hisoblanishi. Agar oʻtgan yili inflyatsiya darajasi oshgan boʻlsa, joriy yildagi inflyatsiya darajasi yanada yuqoriroq boʻladi.

Qoʻllanilishi

Mikroiqtisodiy darajada 
Mikroiqtisodiy darajada ishlab chiqaruvchilarning oʻtgan davrdagi parametrlarga (masalan, narxga) asoslanib xulosa qilishi bozorda taqchillik yoki tovarning kerakli miqdordan ortib ketishiga olib keladi. Ushbu oʻzgarishlar toʻrsimon modelda aks etadi.

Makroiqtisodiy darajada 

Adaptiv kutilmalar makroiqtisodiy darajada asosan Fillips egri chizigʻi misolida oʻrganiladi. Unga koʻra, ishsizlikni pasaytirish maqsadida iqtisodiyotni stimullashtirish har doim ham natija koʻrsatmaydi. Yaʼni, amalga oshirilayotgan oʻzgarishlardan kelib chiqqan holda iqtisodiy agentlarning inflyatsion kutilmalar darajasi ortadi. Oqibatda ishsizlik darajasi oʻzgarmagan holatda, inflyatsiya darajasi ortadi. Aynan adaptiv kutilmalar sababli, Richard Nixon yuritgan iqtisodiy siyosat samarasiz boʻlgani haqida fikrlar ham mavjud.

Manbalar

Adabiyotlar 

Iqtisodiyot
Ratsional kutilmalar

Ratsional kutilmalar – iqtisodiy agentlarning mavjud eng yaxshi axborotdan foydalanishlari va sodir etilgan xatolardan tegishli xulosalar chiqarishlarini taʼkidlovchi iqtisodiy nazariya.

Tarixi 
Adaptiv kutilmalar nazariyasi paydo boʻlganidan keyin iqtisodchi olimlarda unga qarshi fikrlar paydo boʻldi. Shunday olimlardan biri hisoblanuvchi Edwin Mills fikricha, adaptiv kutilmalar subyektning hatto oʻzi sodir etgan xatolaridan olinuvchi xulosani ham hisobga olmaydi. Maʼlum darajada „Adaptiv kutilmalar“ nazariyasini himoya qilganlar ham adaptiv kutilmalar maʼlum hodisalarni toʻgʻri prognoz qila olsa-da, uning tabiatida mantiqqa toʻgʻri kelmaydigan shartlar borligini aytishgan. Adaptiv kutilmalarga qarshi yaratilgan „Ratsional kutilmalar“ nazariyasining asoslari 1961-yilda John Muth maqolasida aks ettiriladi. Keyinchalik, bu nazariya Robert Lucas Jr. va Thomas J. Sargent tomonidan rivojlantiriladi.

Nazariya shartlari 

Nazariya quyidagi shartlarga asoslanadi:

 Kishilar har doim amalga oshirgan xatolaridan toʻgʻri xulosalar chiqaradilar;

 Iqtisodiy agentlar qaror qabul qilishda mavjud boʻlgan barcha axborot va nazariyalardan foydalanishadi;

 Kishilar davlat amalga oshiruvchi iqtisodiy siyosatining sabablari va oqibatlari haqida tushunchaga ega boʻlishadi.

Manbalar

Adabiyotlar 
 
 
 

Iqtisodiyot
FIFA Klublar oʻrtasida jahon chempionati tarkiblari 2023

Quyida 2023-yilgi Klublar oʻrtasidagi Jahon Chempionati uchun jamoalar tarkiblari roʻyxati keltirilgan. Har bir jamoa 23 kishidan iborat tarkibni nomlashi kerak edi (ulardan uchtasi darvozabon boʻlishi kerak edi). Jarohatlarni almashtirishga jamoaning birinchi oʻyiniga 24 soat qolganda ruxsat berildi.

Al Ahli 
Bosh murabbiy:  Marsel Koller

Al-Ittihod 
Bosh murabbiy:  Marselo Gallardo

Auckland City 
Bosh murabbiy:  Albert Riera

Club León 
Bosh murabbiy:  Nikolas Larkamon

Fluminense 
Bosh murabbiy:  Fernando Diniz

Manchester City 
Bosh murabbiy:  Pep Gvardiola

Urawa Red Diamonds 
Bosh murabbiy:  Maciej Skorża

Manbalar

Havolalar 

 

FIFA Klublar oʻrtasida jahon chempionati 2023
FIFA Klublar oʻrtasida jahon chempionati tarkiblari
Shahzodaning soyasi

Shahzodaning soyasi — Gonkong teleseriali TVB telekanalida 1-martda 2005 yilning mart oyida namoyish etilgan. Unda Adam Cheng, Sheren Tang, Tavia Yeung, Joys Tang va Marko Ngai rollarni ijro etishgan.

Konspekt 
Bolaligida Ko Sing ( Adam Cheng ) Qianlong imperatoriga ( Marko Ngai ) qamchi bo'lish uchun Qing saroyiga kiradi va sudda ilmoq sifatida yashashni davom ettiradi. Hammaga noma'lum bo'lsa-da, Qianlong imperatori tarixning bilimli va qobiliyatli hukmdori emas, balki savodsiz va qobiliyatsizdir. Faqat Ko Singning yordami bilan u o'zining obro'sini va Qing saroyining obro'sini himoya qiladi. Rasmiy unvonlar va majburiyatlarga ega bo'lmagan laybout rolini o'ynab, Ko Sing saroyda muammoni bartaraf etuvchi rolini o'ynaydi, bu esa fitnachilar va norozilarga kech bo'lgunga qadar uni past ravishda baholashga yo'l beradi.

Qianlongning minglab harami bo'lsa-da, imperator ( Joys Tang ) haramni nazorat qiladi va imperatorning oldiga xizmat qilish uchun o'z urug'idan yoki juda xunuk bo'lgan xotinlarni olib keladi. Qianlong imperatorning o'ziga yoqmagan tartiblarini topib, saroyga yangi kelgan xizmatkor qiz Yu-ye ( Tavia Yeung ) juda qattiq xafa bo'ladi va Ko Singdan uni o'ziga olib ketishga yordam berishini talab qiladi.
Jorj ko'chasi, 101, Qoyalar

101 Jorj koʻchasi, The Rocks restoran va sobiq uy va doʻkon boʻlib, Jorj koʻchasi 101, Sidney chekkasida , Yangi Janubiy Uels, Avstraliyaning Sidney mahalliy hukumati oldida joylashgan. U Uilyam Reynolds tomonidan ishlab chiqilgan va 1838 -yilda qurilgan. U Phillips Foote Restaurant yoki Phillips Foote Restaurant kabi nomlari bilan mashhur. Mulk Yangi Janubiy Uels hukumatining agentligi boʻlgan Property NSW kompaniyasiga tegishli hisoblanadi. U 2002- yilning 10 -mayda Yangi Janubiy Uels davlat merosi reestriga kiritilgan

Tarix

1800-1900 yillardagi mulk shakli 
Mavzu boʻyicha 1-ishlanma keyinchalik Frensis Grinvey jarroh yordamchisining qarorgohi bilan bogʻliq boʻlgan. Mavzu sayt ishlab chiqilmagan boʻlsa-da, sayt turar joy bilan bogʻliq devorni oʻz ichiga olgan. Frederik Rayt Unvin Sidney shahar rejasidagi 12-boʻlim, 84-boʻlim deb nomlanuvchi yerga qonuniy egalik huquqini qoʻlga kiritgandan soʻng, u ijaraga olingan yerda bino qurgan Uilyam Reynolds bilan 21 yillik ijara shartnomasini roʻyxatdan oʻtkazdi. 1838 yildagi ijara hujjatida „Uilyam Reynolds tomonidan yaqinda qurilgan va qurilgan xabar yoki uy“. Reynolds erni Unwindan bino qurishdan oldin norasmiy ravishda ijaraga olgan boʻlishi mumkin. U gʻarbdagi Xarrington koʻchasiga tegishli yerni allaqachon sotib olgan va u yerda 1820-yillarda bir qancha kottejlar qurgan.

Reynolds 1817 yilda Avstraliyaga umrbod qamoq jazosini oʻtash maqsadida kelgan. Taxminan 1826 yilda u taʼtil chiptasini oldi. Taxminan bir vaqtning oʻzida, 1840-yillardagi uy-joy tanqisligiga javoban, Reynolds hozirgi Suvaysh kanali oldidagi L shaklidagi ikkita qator binolarni va oʻziga tegishli boʻlgan yer uchastkasiga oʻtish huquqini oldi. Yana bir muhim bino Reynolds tomonidan Jorj koʻchasiga qaragan hozirgi Phillips Foote binosining orqa tomonida qurilgan. Bu binolarni „Qadimgi Chum“ shunday tasvirlagan: „Kanal“ [Suvaysh] boʻyidagi koʻr hovli boʻlib, unda oʻnlab uylar, har qanday koʻrinishda yoki, eng qoʻpol uylar egallagan.
Koordinatalar Vikimaʼlumotlarda
Jasmin (ashulachi)

Sara Lvovna Shor (, birinchi nikohda Semenduyeva, (, 1977-yil 12 oktyabrda tugʻilgan, Darband, Dogʻiston, RSFSR, SSSR), Jasmin sahna nomi bilan mashhur () – Rossiyalik estrada ashulachi, aktrisa, model va teleboshlovchi, dizayner. Musiqiy faoliyati davomida u 10 ta studiya albomini chiqardi. U 2011 yildan beri Ilan Shor bilan turmush qurgan. Jasminning avvalgi turmushidan oʻgʻlidan tashqari, ularning 2012-yilda tugʻilgan Margarita ismli qizi va 2016-yilda tugʻilgan Miron ismli oʻgʻli bor.

Discography

Albomlar

Reyting

Manbalar

Havolalar 

 
 Jasmin napravila otkritoe pismo poslam stran SNG v Moskve 
 Problemi sirot nashli otklik v shou-biznese 
 „Jasmin bez izlishestv“ Intervyu Jewish.ru 
 Blog Jasmin na sayte programmi „Zdorove s Yelenoy Malishevoy“ 

Yashayotgan insonlar
1977-yilda tugʻilganlar
Keraladagi masjidlar roʻyxati

Bu sahifada Hindistonning Kerala shahridagi masjidlar roʻyxati berilgan.

Yana qarang 

 Eng qadimgi masjidlar roʻyxati

Manbalar 

Keraladagi masjidlar
Hindistondagi masjidlar
Mishkal masjidi

Mishkal masjidi (malayalam: മി്കാൽ പള്ളി, shuningdek, Mithqal masjidi) – Hindiston janubidagi Malabar sohilida Kojikodeda joylashgan oʻrta asrda qurilgan masjid. Keralada saqlanib qolgan oʻrta asrlarga tegishli kam sonli masjidlardan biri boʻlgan mazkur inshoot Keralaning muhim madaniy, tarixiy va meʼmoriy yodgorligi sifatida qabul qilingan.

Masjid 14-asrda musulmon savdogar-kema egasi (naxuda) tomonidan qurilgan. Mishkal – 1340-yillarda Kojikodeda faoliyat olib borgan – „katta boylik“ka ega boʻlib, „Hindiston, Xitoy, Yaman va Fors bilan savdo qilish“ uchun kemalar flotiga ega boʻlgan. Naxudalar nomi bilan mashhur boʻlgan kema egalari Oʻrta asrlar Hind okeani dunyosining eng boy savdogarlaridan edi.

Mishkal masjidi Kojikodedagi Thekkepuram plyajining tarkibida boʻlgan Kuttichira mahallasida joylashgan.

1510-yil yanvar oyida Zamorin saroyini ham egallagan Albuquerque tomonidan Portugaliyaning Kojikodega hujumi natijasida masjid qisman yoqib yuborilgan. Keyinchalik hujum Zamorinning Nair qoʻshinlari tomonidan qaytariladi, 300 dan 500 tagacha portugaliyalik halok boʻladi va qolganlari bazoʻr tirik qoladi. Masjidning yuqori qavatlarida hamon bu hujumdan qolgan zararning maʼlum bir qismi saqlanib qolgan.

Vayron boʻlgan masjid keyinchalik Zamorin nazorati ostida taʼmirlanadi. U yerda musulmonlarga moʻljallangan namozgoh yoki masjid qurish uchun ruxsat beriladi. Quttichiradagi Muchundi masjidida hozirgacha toshga yozilgan yozuvlar mavjud boʻlib, musulmonlar XIII asrda uning qurilishiga qoʻshgan moliyaviy hissasi haqida yozilgan.

Mishkal masjidi dastlab besh qavatli boʻlgan. U1510-yilda sodir etilgan yongʻinda jiddiy ziyon koʻrgan va 1578-1579-yillarda. Keraladagi shunga oʻxshash oʻrta asr masjidlari uchun bunday qurilish uslubi odatiy boʻlib, unda gumbazlar va minoralar yoʻq hamda yogʻochdan koʻp foydalaniladi.

Masjidga Quttichira tankeri deb nomlanuvchi katta suv tanker biriktirilgan. Masjidning 47 ta eshigi, 24 ta oʻyma ustunlari va 400 ga yaqin kishi sigʻadigan katta namozgohi bor. Namoz zali yaxshi ventilyatsiya tizimiga va murakkab naqshli yogʻoch bezaklariga ega.

Manbalar

Havolalar 

 Janubiy Hindiston musulmon arxitekturasi (Mehrdad Shokoohy) Routledge, 2011 yil
Koordinatalar Vikimaʼlumotlarda
Hindistondagi sunniy masjidlari
Keraladagi masjidlar
Palayam juma masjidi

Palayam juma masjidi sifatida tanilgan Masjid-i Jahan-Numa („Dunyoni aks ettiruvchi masjid“) Hindistonning Kerala shahridagi Trivanantapuramning asosiy masjididir. Bu jome masjidi (Jamoat masjidi) hisoblanadi.

Palayam juma masjidi Trivanantapuramdagi eng muhim masjiddir. Palayamda masjidning qoʻshnilari sifatida ziyoratgoh va xristian cherkovi mavjud boʻlib, bu Keralitlarning umumiy uygʻunligini namoyish etadi.

Tarixi 
Trivanantapuramdagi Palayam masjidining tarixi milodiy 1813-yilga borib taqaladi, oʻshanda Britaniya hindularining ikkinchi polki bu yerda joylashgan edi. Keyin u hayit namozlarini oʻqish uchun ochiq namozgohi boʻlgan kichik masjid (Pattalappalli) sifatida qurilgan. 1824-yilda oltinchi polk bu yerga joylashtirilgach, uning zobitlari yerni sotib olib, qozilikni Labba oilasining vakili Shayx Mansur Labboga, masjid hujjatlarini esa muazzinga ishonib topshiradilar. 1848-yilda 16-polk bu yerga kelganida, uning jamadorlari va hovildorlari masjidni sezilarli darajada yaxshiladilar, jumladan, darvoza qurish va masjid binosini saqlash va taʼmirlash ishlarini olib borishgan. Bu yerda boshqa polklar joylashgan vaqtida, uning zobitlari keyingi oʻzgarishlar va yaxshilanishlarni amalga oshirganlar. Shunday qilib, masjid qariyb 200 yillik tarixga ega.

Keyinchalik, 1960-yillarda Trivanantapuramning koʻplab ishbilarmonlari va hukumat amaldorlari uni taʼmirlashni boshladilar. Qozi va Imom Moulaviy shayx Abul Hasan Ali al-Nuriy boshchiligida hozirgi Palayam juma masjidi barpo etildi. Juma masjidi 1967-yilda Hindiston prezidenti doktor Zokir Husayn tomonidan ochilgan. Shayx Abul Hasan Ali al-Nuriy (1921 – 2011), ozodlik kurashchisi, koʻp tilli olim va Palayam juma masjidining birinchi imomi bu yerda yigirma yilga yaqin muddat davomida (1959 – 1979) xizmat qilgan. Masjidning hozirgi „pattalappalli“ maqomiga koʻtarilishiga imomlik davrida koʻp hissa qoʻshgan.

Birinchi imom 

Birinchi saylangan imom Shayx Abul Hasan Ali al-Nuriy 1921-yilda Tenkassida tugʻilgan. U 46 yildan ortiq vaqt davomida hanafiy imomi sifatida xizmat qilgan Shayx Mansur Labbadan keyin xizmat qilishga saylangan. Rajapalayamdagi maktabga borgan va taʼlimini Tanjavurdagi oliygohda tugatgan. Birmaga aspiranturada oʻqish uchun joʻnab ketadi va Rangunda oʻqituvchi sifatida faoliyat olib boradi. U toʻqqiz tilni, jumladan arab, urdu, fors, malay va birma tillarini yaxshi bilgan. 1942-yilda Uttar-Pradesh va Dehlida Hindistonni tark etish harakatida faol ishtirok etgan. 1952-yilda Tenkasida imomlik qilgan. 1959-yildan boshlab, taxminan yigirma yil davomida Palayam juma masjidida imom va qozi lavozimida ishlagan. Bir nechta kitoblar muallifi, taniqli notiq, ijtimoiy islohotchi va oʻqituvchi hisoblanib, u ilgʻor dunyoqarashga ega edi. Shuningdek, Shayx Abul Hasan Ali al-Nuriy ayollar taʼlimini himoya qilgan, toʻylardagi sep berish holatlarini tanqid qilgan va foizsiz bank faoliyatini targʻib qilgan. „Darul amaana“ — foizsiz mikromoliya tizimi 1970-yilda uning rahbarligi ostida ishga tushirilgan.

Manbalar

Havolalar 

 Veb-sayt – http://palayamjumamasjid.org/ 

Buyuk masjidlar
Keraladagi masjidlar
Spencer Roach

Lal Spenser Rouch, 1977-yil 2-sentyabrda tugʻilgan. U Florida qonun chiqaruvchi organining respublika partiyasi aʼzosi boʻlib, shtat hududining bir qismini oʻz ichiga olgan 79-uy okrugini vakili hisoblanadi.

Tarixi 

Luiziana shtatida tugʻilgan Rouch Amerika Qoʻshma Shtatlar qirgʻoq harbiy kuchlari faxriysi hisoblanib, u Yaqin Sharqda harbiy xizmatni oʻtash paytida sudya bosh advokat sifatida ishlagan. Harbiy xizmatlari uchun Rouch „Beminnat xizmatlari uchun“ medali, „Sohil qoʻriqlovi“ faxriy medali, „Muvaffaqiyatli sohil askari“ medali va dengiz floti va dengiz piyodalarining taqdirlov medallari bilan mukofotlangan. U Floridaga 2000-yilda koʻchib boradi. Eʼtiqodi nasroniylik.

Taʼlim darajasi 

Rouch 2003-yilda Edison jamoat kollejini sanʼat assotsiatsiyasi, 2005-yilda Florida koʻrfaz sohili universitetini bakalavr darajasi bilan va 2012-yilda Mayami universiteti huquqshunoslik fakulteti doktaranturasini doktorlik darajasi bilan muvaffaqiyatli tamomlagan.

Florida shtati qonunchilik palatasi vakili 

Rouch 2018-yil 28-avgust kuni boʻlib oʻtgan Respublikachilar saylovining mahalliy bosqichida Metyu Shon Millerni ortda qoldirib, 58,7% ovoz bilan gʻalaba qozondi.

Manbalar